อ่วมหนัก! 23 หุ้นพลิกขาดทุนเกิน 10 ล้าน
อ่วมหนัก! 23 หุ้นพลิกขาดทุนเกิน 10 ล้าน นำโดย RCL-NMG-STA-SIM-EFORL-KTIS-CRANE
21 เม.ย. 2560

“ข่าวหุ้นธุรกิจออนไลน์” ทำการสำรวจบริษัทจดทะเบียนในตลาดหลักทรัพย์แห่งประเทศไทย SET และ mai ซึ่งประกาศผลประกอบการงวดประจำปี 2559 สิ้นสุดวันที่ 31 ธ.ค.59 โดยครั้งนี้จะนำเสนอบริษัทที่มีผลการดำเนินงานขาดทุนเกิน 10 ล้านบาท จากปีก่อนมีกำไร และเป็นบริษัทจดทะเบียนที่มีสภาพคล่อง อีกทั้งเป็นที่สดใจของนักลงทุน ซึ่งครั้งนี้ได้ทำการคัดเลือกมาทั้งหมด 23 บจ.ดังตารางประกอบ

 
อันดับ 1 บริษัท อาร์ ซี แอล จำกัด (มหาชน) หรือ RCL รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 1.37 พันล้านบาท จากช่วงเดียวกันของปีก่อนมีกำไร 441.53 ล้านบาท โดยผลการดำเนินงานพลิกขาดทุนเนื่องจากบริษัทมีได้รายได้จากการเดินเรือลดลง
 
อันดับที่ 2 บริษัท เนชั่น มัลติมีเดีย กรุ๊ป จำกัด (มหาชน) หรือ NMG รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 1.10 พันล้านบาท จากช่วงเดียวกันของปีก่อนมีกำไร 35.58 ล้านบาท โดยผลการดำเนินงานพลิกขาดทุนเนื่องจากรายได้จากการขาย และบริการลดลง
 
อันดับที่ 3 บริษัท ศรีตรังแอโกรอินดัสทรี จำกัด (มหาชน) หรือ STA รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 757.98 ล้านบาท จากช่วงเดียวกันของปีก่อนมีกำไร 1.12 พันล้านบาท โดยผลการดำเนินงานพลิกขาดทุนเนื่องจากการเพิ่มขึ้นของค่าใช้จ่ายในการขายและบริหาร ขาดทุนจากตราสารอนุพันธ์ทางการเงินเกี่ยวกับยางพารา เนื่องจากราคายางปรับตัวสูงขึ้นอย่างรวดเร็วในช่วงไตรมาสสุดท้ายของปี 2559 และการลดลงของกำไรจากอัตราแลกเปลี่ยนอันเนื่องมาจากความผันผวนของอัตราแลกเปลี่ยนสกุลดอลลาร์สหรัฐต่อสกุลบาทในระหว่างปี
 
อันดับที่ 4 บริษัท สามารถ ไอ-โมบาย จำกัด (มหาชน) หรือ SIM รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 719.64 ล้านบาท จากช่วงเดียวกันของปีก่อนมีกำไร 37.16 ล้านบาทโดยผลการดำเนินงานพลิกขาดทุนเนื่องจากบริษัทมีรายได้จากการขายและบริการลดลง หลังภาวะการชะลอตัวของตลาดโทรศัพท์เคลื่อนที่รวมถึงการแข่งขันที่สูงขึ้น
 
อันดับที่ 5 บริษัท อี ฟอร์ แอล เอม จำกัด (มหาชน) หรือ EFORL รายงานผลการดำเนินงานประจำปี 59 สิ้นสุดวันที่ 31 ธ.ค.59 (รวมบริษัทย่อย) มีผลขาดทุนสุทธิ 614.45 ล้านบาท จากช่วงเดียวกันของปีก่อนมีกำไร 210.39 ล้านบาท โดยผลการดำเนินงานในช่วงดังกล่าวพลิกขาดทุนเนื่องจาก บริษัทมีรายได้จากการขายและบริการลดลง ขณะที่บริษัทรับรู้ขาดทุนทางบัญชีจากการด้อยค่าของสินทรัพย์ดังกล่าวรวมจำนวน 436 ล้านบาท ส่งผลกระทบทำให้กำไรสุทธิในงบเฉพาะกิจการรับรู้ขาดทุนกิจการสำหรับปี 2559 จำนวน 300 ล้านบาท
 
*ทั้งนี้ข้อมูลที่มีการนำเสนอข้างต้น เป็นเพียงข้อแนะนำจากข้อมูลพื้นฐานเพื่อประกอบการตัดสินใจของนักลงทุนเท่านั้น และมิได้เป็นการชี้นำ หรือเสนอแนะให้ซื้อหรือขายหลักทรัพย์ใดๆ การตัดสินใจซื้อหรือขายหลักทรัพย์ใดๆ ของผู้อ่าน ไม่ว่าจะเกิดจากการอ่านบทความในเอกสารนี้หรือไม่ก็ตาม ล้วนเป็นผลจากการใช้วิจารณญาณของผู้อ่าน